Lóòótọ́ àwọn ara ayé ni òye púpọ̀, ṣùgbọ́n kò sí ẹ̀dá náà ní òde ayé tàbí ni òde ọ̀run tí ó mọ ibi tí kọ́kọ́rọ́ ìfẹ́ ìyá sí ọmọ rẹ̀ wà àfi Ọlọ́run Ọba nìkan ṣoṣo. Ọmọ tí ó ṣe àfojúdi sí ìyá rẹ̀ ti lu òfin karùn-ún Olódùmarè, eléyìínì wọ ẹ̀wù ìjàngbọ̀n sí àtàrí, ó sì fi aṣọ ìparun bora. Olówó-ayém bàbá rẹ wí pé kí n ṣe ọ́ pẹ̀lẹ́, ó ní kí n kí ọ dáadáa, òun wà nínú ìsinmi, lórí ibùsùn àǹfààní wọn dáradára. Ìwọ ọmọ mi , máṣe jẹ́ kí ẹ̀rù bà ọ́, ayé rẹ kò ní í ṣàìdára. Ọ̀lẹ ènìyàn ní í bẹ̀rù ìṣòro, ìṣòro kò sí níwájú alágbára ọkùnrin, àwọn ènìyàn pàtàkì wo ìdínà bí ẹni pé kò já mọ́ nǹkan rárá, bẹ́ẹ̀ ni òkè dà bí pẹ̀ tẹ́lẹ̀ níwájú àwọ alágbára. Máṣe bẹ̀rù ìṣòro, ọkùnrin kkì bẹ̀rù ìṣòro, oníṣòwò tí ó pàdánù lẹ́ẹ̀kan tí ó ti ìtorí bẹ́ẹ̀ wí pé òun kò ṣòwò mọ́ ti ba ayé jẹ́, àgbẹ̀ tí ohun ọ̀gbìn rẹ̀ bàjẹ́ ọ́dún kan tí ó wí pé òun kò ṣe àgbẹ̀ mọ́ ti ba orúkọ ara rẹ̀ jẹ́, bẹ́ẹ̀ ni ẹni tí ń ṣe ìmẹ́lẹ́ ni ibi iṣẹ́ rẹ̀ kò ṣe ibi sí ẹlìmíràn bí kò ṣe sí ara rẹ̀, nítorí onímẹ̀ẹ́lẹ́ ènìyàn kò ní lè dúró ní àwújọ àwọn èrò iwájú, wọ́n ó máa wà láàrin àwọn èrò ẹ̀hìn láéláé.
Loooto awon ara aye ni oye pupo, sugbon ko si eda naa ni ode aye tabi ni ode orun ti o mo ibi ti kokoro ife iya si omo re wa afi Olorun Oba nikan soso. Omo ti o se afojudi si iya re ti lu ofin karun-un Olodumare, eleyiini wo ewu ijangbon si atari, o si fi aso iparun bora. Olowo-ayem baba re wi pe ki n se o pele, o ni ki n ki o daadaa, oun wa ninu isinmi, lori ibusun anfaani won daradara. Iwo omo mi , mase je ki eru ba o, aye re ko ni i saidara. Ole eniyan ni i beru isoro, isoro ko si niwaju alagbara okunrin, awon eniyan pataki wo idina bi eni pe ko ja mo nnkan rara, bee ni oke da bi pe tele niwaju awo alagbara. Mase beru isoro, okunrin kki beru isoro, onisowo ti o padanu leekan ti o ti itori bee wi pe oun ko sowo mo ti ba aye je, agbe ti ohun ogbin re baje odun kan ti o wi pe oun ko se agbe mo ti ba oruko ara re je, bee ni eni ti n se imele ni ibi ise re ko se ibi si elimiran bi ko se si ara re, nitori onimeele eniyan ko ni le duro ni awujo awon ero iwaju, won o maa wa laarin awon ero ehin laelae.